I desember 2018 ble sangeren offentliggjort som en av 18 deltakere i sangkonkurransen på France 2, det franske uttaket til Eurovision Song Contest. Han deltok med sangen «Roi» som ble sluppet 4. januar 2019. Hassani vant sin semifinale 12. januar 2019 og senere finalen lørdag 26. januar 2019. Han fikk dermed representere Frankrike i Eurovision Song Contest i israelske Tel Aviv 14.–18. mai 2019. Som en av de fem største økonomiske bidragsyterne, var Frankrike direktekvalifisert til finalen 18. mai, og Hassani hadde startnummer 21. I finalen ble han nummer 16 av 26 deltakere.